als_Latn dik_Latn sag_Latn
Tirana do të presë sot në orën 18:00, Besëlidhjen për të zhvilluar ndeshjen e kthimit për gjysmëfinalen e Kupës së Shqipërisë.
Një sfidë që do të zhvillohet në stadiumin “Selman Stërmasi”, ndërsa kujtojmë se takimi i parë përfundoi 1-1, luajtur në Kukës.
Newsport.al zbulon se gjyqtari kryesor që FSHF-ja ka caktuar për të drejtuar sfidën Tirana-Besëlidhja është arbitri nga Lushnja, Laver Alla.
Ilir Tartari dhe Devis Koreshi do të jenë asistentët e gjyqtarit Laver Alla në përballjen Tirana-Besëlidhja.
Gjyqtari nga Lushnja nuk është i panjohur për Tiranën në një kompeticion të tillë. Kjo pasi sezonin e shkuar, arbitri Laver Alla gjykoi sfidën e kthimit të çerekfinales së Kupës së Shqipërisë, atë kundër Flamurtarit në “Selman Stërmasi”.
Një përballje kjo e cila përfundoi 2-1 për Flamurtarin dhe skuadra vlonjate kaloi në gjysmëfinale, falë golit më shumë në fushën kundërshtare (Tirana kishte fituar 1-0 në sfidën e parë në Vlorë).
Drejtuesit e klubit të Tiranës, por edhe stafi teknik i ekipit bardheblu, që në atë periudhë drejtohej nga trajneri Ilir Daja shprehën rezerva të mëdha ndaj gjykimit të Laver Allës në këtë sfidë.
Ata akuzuan arbitrin nga qytetit i Lushnjes si shkaktar të humbjes ndaj vlonajtëve që solli edhe eliminimin e Tiranës nga Kupa e Shqipërisë.
als_Latn als_Latn als_Latn als_Latn als_Latn als_Latn als_Latn als_Latn